NaiveNeuron/SloPal huggingface dataset:
P. Frešo, poslanec: (2008-02-05):
Keď sme hovorili o tom aritmetickom priemere. Ale áno, keď si to vydelíte naozaj, tak vám to vyjde, že tá výrazne nízka cena tam jednoducho nesedí ani aritmeticky. A naozaj sa predáva menšinový balík, aj keď so strategickým manažmentom. Inými slovami, ten, kto bude profitovať z toho, ten, kto to kupuje, to bude robiť len z akcií, nie z manažmentu samotného. Čo sa týka toho, či o zmluve hovoriť áno alebo nie. No sám ste o tej zmluve hovorili, že ešte sú tam ďalšie dodatočné ustanovenia, na ktoré ste sa teraz odvolávali. To znamená, treba zverejniť tú zmluvu a bude to čisté. Vy ste nehovorili o tom, keď ste teraz posledne uvádzali tie ceny, že boli zrušené krížové dotácie. Jednou vetou, inými slovami, skončilo to obdobie, keď sa plyn drahšie nakupoval, ako sa predával. A k tým vašim starostiam o moju stranícku príslušnosť. Budem veľmi konkrétny, nakoľko je to lož, čo ste povedali. A poviem veľmi konkrétne, v strane som od roku 1992. Jednu prihlášku som podpísal do ODS, neskôr to bolo do Demokratickej strany, a tak som sa ocitol v SDKÚ – DS. Povedzte, koľko z vašich kolegov môže povedať, že podpísali len jednu stranícku prihlášku. Ďakujem pekne.
Pellegrini, Peter, predseda NR SR (2023-11-21):
Poprosím kľud v rokovacej sále.
Blaha, Ľuboš, podpredseda NR SR (2023-11-15):
Pán poslanec Marek Lackovič, nech sa páči.
Pellegrini, Peter, predseda NR SR (2015-12-02):
Prezentujme sa a hlasujme. (Hlasovanie.) Prítomných 127 poslancov, za hlasovalo 83, proti bol 1, zdržalo sa 39 poslancov, nehlasovali 4 poslanci. Postúpili sme do druhého čítania.
Blanár, Juraj, podpredseda NR SR (2021-09-16):
Ďakujem, pán spravodajca. Otváram všeobecnú rozpravu, ako ste uviedli. Konštatujem, že písomne sa nikto neprihlásil do tejto rozpravy. Dávam teda možnosť teraz ústne sa prihlásiť. Konštatujem, že ústne sa nikto neprihlásil, teda vyhlasujem všeobecnú rozpravu za skončenú. A chcem sa spýtať oboch, asi pán predkladateľ ani pán spravodajca o záverečné slovo nemajú záujem, pretože ani neprebehla rozprava. Prerušujem rokovanie o tomto bode programu. Ďakujem, pán spravodajca. Vážené panie poslankyne, páni poslanci, mali by sme teraz pokračovať ďalším bodom, ktorý má predkladať ako posledný pán minister dopravy. Ten tu je. Avšak po ňom má nasledovať pani ministerka spravodlivosti Slovenskej republiky Mária Kolíková a spravodajca by mal byť k tomuto návrhu pán Alojz Baránik, preto chcem poprosiť, ak sú niekde nablízku, aby ste ich informovali, že nech sa dostavia do rokovacej sály čím skôr, aby sme mohli bez prerušenia pokračovať ďalej, kým nám prebehne tento bod, ktorý teraz idem ohlásiť. Chcem sa spýtať, pán spravodajca Ľuboš Krajčír k tomuto bodu je k dispozícii? Opäť pán poslanec Vons vystúpi za gestorský výbor? Poprosím naozaj, ide nám to pomerne rýchlo, všetkých spravodajcov, aby si strážili naozaj svoj čas, rovnako predkladateľov. Takže pristúpime k druhému čítaniu, ktorým je vládny návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia niektoré zákony , pod parlamentnou tlačou 539 a spoločná správa je pod parlamentnou tlačou 539a. Prosím teda pána ministra dopravy a výstavby Slovenskej republiky Andreja Doležala, aby vládny návrh zákona odôvodnil, nech sa páči.
T. Cabaj, podpredseda NR SR: (2010-02-05):
Panie poslankyne, poslanci, pokračujeme prvým čítaním o návrhu poslancov Národnej rady Slovenskej republiky Martina Kuruca a Juraja Líšku na vydanie zákona, ktorým sa mení a dopĺňa zákon č. 377/1990 Zb. o hlavnom meste Slovenskej republiky Bratislave v znení neskorších predpisov (tlač 1397). Návrh na pridelenie na prerokovanie výborom je v rozhodnutí č. 1426. Opäť uvedie pán poslanec Kuruc, nech sa páči, pán poslanec, máte slovo.
E. Kolesár, poslanec: (2003-09-18):
Ďakujem.
Bugár, Béla, podpredseda NR SR (2018-05-17):
Teraz otváram možnosť sa prihlásiť ústne do rozpravy k tomuto bodu. Ako jediný pán poslanec Budaj. Končím možnosť sa prihlásiť. Nech sa páči, máte slovo.
Kollár, Boris, predseda NR SR (2021-06-24):
Prosím, prezentujme sa a hlasujme. (Hlasovanie.) Prítomných 119 poslancov, za 95, proti 3, zdržalo sa 21 poslancov. Konštatujem, že tento návrh sme schválili. Pristúpime k hlasovaniu v prvom čítaní o návrhu poslancov Zemanovej, Krúpu, Pčolinského a Benčíka na vydanie zákona, ktorým sa dopĺňa zákon č. 319/2002 Z. z. o obrane Slovenskej republiky (tlač 585), bod 48 schváleného programu. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Marcelovi Mihalikovi, aby hlasovanie uviedol. [Hlasovanie o návrhu poslancov Národnej rady Slovenskej republiky Anny Zemanovej, Juraja Krúpu, Petra Pčolinského a Jána Benčíka na vydanie zákona, ktorým sa dopĺňa zákon č. 319/2002 Z. z. o obrane Slovenskej republiky v znení neskorších predpisov a ktorým sa dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 585.]
V. Veteška, podpredseda NR SR: (2004-03-11):
Ľ. Lintner, poslanec: Ďakujem pekne, pán podpredseda, nie. Myslím si, že všetko, čo k tejto kauze malo byť povedané, bolo vyslovené, a už len podľa vedomia a svedomia.
Viskupič, Marián, poslanec NR SR (2023-12-18):
Ďakujem pekne za slovo, pán predseda. Kolega Juraj, ďakujem pekne za tvoje vystúpenie, že si upozornil vlastne aj na túto, nazvime to, že vojenskú časť tohto kompetenčného zákona. Ja si dovolím upozorniť vlastne ďalej na to, ako chcú, ako si chce vláda uzurpovať vymenovávanie predsedov aj ďalších úradov, doteraz, nazvime ich, nezávislých. No a asi by som to ilustroval, tú zmenu prístupu, na úplne aktuálnej veci, kedy vo štvrtok poobede prebehla médiami správa, že teda pán Žežulka končí ako prezident finančnej správy. O štyri hodiny už bola aktualizácia, že bude, bude novým prezidentom pán Jozef Kiss. A už dnes, teraz pred hodinou, podotýkam, je pondelok, už minister financií potriasal rukou novému vymenovanému predsedovi finančnej správy. No, takto je vidieť, akým koristníckym prístupom sa rozhodla ísť vládna koalícia. A bohužiaľ, pri tomto konkrétnom príklade je aj vidieť ten zásadný rozdiel oproti minulosti, kde teda predchádzajúci predseda, prezident finančnej správy bol vyberaný skutočne v transparentnom výberovom konaní so širokou výberovou komisiou s tým, že vôbec celý priebeh, či už vystúpení kandidátov, alebo otázok, odpovedí, bol naživo streamovaný a všetci mohli teda vidieť, ako ten výber prebieha, a teda následne vymenoval vtedajší minister financií nového prezidenta. Nič viac neilustruje to, o čo sa vláda snaží aj týmto, touto zmenou kompetenčného zákona, ako takéto, takéto výmeny, takéto znižovania štandardov, takýto koristnícky prístup. Ďakujem.
Ďurovčík, Emil, poslanec NR SR (2018-10-24):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, ústavnoprávnemu výboru a výboru pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky.
Bugár, Béla, podpredseda NR SR (2016-09-08):
Na vystúpenie pani poslankyne s faktickými poznámkami siedmi, ak som dobre videl. Ešte raz ukážte. Siedmi. Končím možnosť sa prihlásiť do faktických poznámok. Pán poslanec Lipšic – procedurálny. Máte procedurálny, pán poslanec.
Hrušovský, Pavol, podpredseda NR SR (2011-06-29):
Pani spoločná spravodajkyňa si nežiada vystúpiť na záver rozpravy, preto prerušujem rokovanie o tomto bode programu. Ďakujem pánovi ministrovi za aktívnu spoluprácu pri prerokovávaní tohto návrhu zákona a poprosím vás, pán minister, aby ste z poverenia vlády Slovenskej republiky Národnej rade predložili dôvody, ktoré vás vedú k návrhu na zmenu zákona, k predloženiu vládneho návrhu zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , ktorý prerokovávame ako tlač 407. Pán minister, nech sa páči, máte slovo.
Pellegrini, Peter, predseda NR SR (2024-01-24):
Pán poslanec Lackovič. Predpokladám, že to je asi už reakcia na faktické. Tak? Nech sa páči.
Grendel, Gábor, podpredseda NR SR (2023-02-02):
Nemal som informáciu, pán poslanec, ospravedlňujem sa, v súvislosti s tým grémiom, ale faktom je, že mi bolo oznámené, že niektoré body stratia poradie. Že by bola dohoda, že sa to bude oznamovať, to, o tom som informovaný nebol. A neviem ani o ďalších bodoch, ktoré by mali stratiť poradie, takže všetky nasledujúce by sme mali prerokovať a mimochodom pri všetkých je navrhovateľom, ak sa nemýlim, pán poslanec Svrček na najbližších niekoľko zákonov. Takže zatiaľ toľko k tejto otázke a teraz už úvodné slovo pána poslanca Svrčeka. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a o zmene a doplnení niektorých zákonov , tlač 1396.)
Pčolinský, Peter, podpredseda NR SR (2022-11-29):
S reakciou pán poslanec Dostál.
Bittó Cigániková, Jana, poslankyňa NR SR (2021-06-22):
Vladko, SMER nie je vždy dobrý. Veľmi často dobrý nebol (povedané so smiechom). Ale povedala by som, že v tomto prípade sa tento smer, smerovanie k hodnote, k tomu, že budeme prerátavať každé to euro a rozhodovanie na základe prínosu pre občanov, že tento smer konkrétne je naozaj dobrý. Chcem len povedať k tomu HTA Core Modelu, ja si myslím, že tu nájdeme úplnú zhodu, lebo veď my naozaj na tom výbore aj vieme byť úplne vecní. A my v podstate ani nemáme inú možnosť, lebo na úrovni Európskej únie sa už rozhodlo, že kraj... národné štáty Európskej únie budú musieť akoby akceptovať ten HTA Core Model, ten budú musieť využívať vo svojich prepočtoch a náš Health Technology Assessment hovorí len o tej nadstavbe. No a teraz o čom sa tu bavíme, veľmi, inak veľmi, veľmi pádne, veľmi dobré argumenty tu počúvam, aj som celkom rada, úplne vecné, my sa tu vlastne bavíme o tom, aby za tie peniaze, ktoré tá nadstavba bude stáť, aby bol dostatočný prínos pre občanov a k tomu máte úplne pádne pripomienky a ja možno poteším aj kolega, kolegu Tarabu, ja napríklad sa z toho návrhu, keď som ho prvýkrát čítala... (Prerušenie vystúpenia predsedajúcim.)
P. Paška, predseda NR SR: (2009-12-03):
(Hlasovanie.) 142 prítomných, 59 bolo za, 53 proti, 30 sa zdržali. Nebudeme pokračovať v rokovaní. Dámy a páni, odhlasovali sme všetky prerokované body programu. Ešte návrhy, pani poslankyňa Laššáková, nech sa páči.
Číž, Miroslav, podpredseda NR SR (2015-03-18):
Ďakujem, pán poslanec. Kolegyne, kolegovia, to bolo vystúpenie posledné pána poslanca prihláseného písomne. Teraz sa pýtam, kto sa hlási do rozpravy ústne. Hlina, Šípošová, pán Hrušovský sa hlási vehementne, ďakujem. Pán Hrušovský bude tretí, keď sa mu podarí prihlásiť, a uzatváram možnosť prihlásiť sa do rozpravy ústne. Kolegyne, kolegovia, chcem sa ale opýtať, vzhľadom na to, že máme o 17.00 hod., môžeme so všeobecným súhlasom dokončiť rozpravu k tomuto bodu a potom naraz uskutočniť obidve. (Súhlasná reakcia pléna.) Ďakujem pekne. Takže slovo odovzdávam pánovi poslancovi Hlinovi.
Kéry, Marián, poslanec NR SR (2015-04-24):
Ďakujem za slovo, vážená pani podpredsedníčka. Pán podpredseda Národnej rady Slovenskej republiky Figeľ, veľmi ma vyrušilo, že ste použili slovo podvod po tom, čo sa udialo včera. Vy si dovolíte nazvať podvodníkmi všetkých tých, ktorí pristúpili k memorandu? To, že označujete podvodníkov vládu, banky, to ma až tak neprekvapuje, ale takéto slovo ste použili aj pri tých živnostníkoch, o ktorých tak rozprávate tuná rok?! Hovoríte, že úprimne ste za to, aby sa vyriešil ich problém. Nikto ich nenútil k tomu, aby pristúpili k dohode. Bolo potrebné urobiť veľké množstvo kompromisov. Napriek tomu týchto ľudí vy označíte za podvodníkov?! Pán podpredseda, chcem vám povedať, že ja som sa nepodpísal pod vaše odvolanie, ale vaše vystúpenie dneska bolo plné zloby, vy ste ten najsprávnejší, s hrošou kožou pristupujete. Čakal som viacej pokory od človeka, ako ste vy, od kresťanského demokrata. Oveľa viacej pokory! Chcem vám povedať, aký je rozdiel trebárs medzi vami a čelnými predstaviteľmi strany SMER – sociálna demokracia. Naši čelní predstavitelia odchádzajú z funkcií už len pri podozrení, že niečo urobili. (Reakcia z pléna.) Alebo tak, ako naposledy pán minister Pavlis, áno, usúdil, že urobil prešľap, a nečakal na to, že ho je potrebné odvolávať, tak ako to robíte vy. A chcete zostať prilepený silou-mocou ku svojej stoličke. Viete čo, ja mám veľmi rád Radošinské naivné divadlo a hlavne pána Štepku a dovolím si jednu parafrázu o tom, že aby sme počuli pravdu od vás, je, ako keby sme chceli od egrešov, aby dojili „mlíko“. Ďakujem pekne.
Pellegrini, Peter, predseda NR SR (2015-09-22):
Kolegyne, kolegovia, naozaj vás poprosím o väčší kľud v rokovacej sále, aby pán poslanec Hraško mohol dokončiť svoje vystúpenie.
Bugár, Béla, podpredseda NR SR (2016-09-12):
Ďakujem pánovi ministrovi a dávam slovo spravodajcovi z gestorského výboru pre pôdohospodárstvo a životné prostredie poslancovi Pavlovi Pavlisovi.
B. Bugár, podpredseda NR SR: (2004-09-22):
(Hlasovanie.) Prítomných 146 poslancov, proti 59, zdržalo sa 87 poslancov. Konštatujem, že tieto body zo spoločnej správy sme neschválili. Nech sa páči.
Viskupič, Jozef, poslanec NR SR (2015-05-28):
Ďakujem, pani predsedajúca. Chcel som povedať niektoré veci, tá debata sa vyvíjala a myslím, že toto volebné obdobie sme prvýkrát zažili, že sa v strete stretol bývalý premiér so súčasným premiérom, a malo to podľa mňa zásadný význam, a preto by som si dovolil položiť možno niekoľko otázok. Jedna z tých otázok je na to politické rozhodnutie a mňa by zaujímalo, prečo zo 49 66 %, vnímam to presne tak, že je to politické rozhodnutie, možnože by ma zaujímali dôvody. Ale druhé dve nasledujúce otázky sú dôležitejšie, mňa zaujal ten closing. Ako to je celkom, celkom slušný peniaz, ktorý si nevypýtal Robert Fico, ani, ani raz to nespomenul, pritom hovoril o obhajobe národno-štátnych záujmov cestou, ktorú som sa aj ja teraz aj v tomto prejave dozvedel, že môže byť kvalifikovaná ako veľmi, veľmi pochybná, a koniec koncov, ak nakoniec príde zrátanie, tak nás môže vyjsť draho. To sme sa ho aj viackrát pýtali. Čiže ja sa chcem spýtať, že prečo si vy myslíte, že to nerobí, že prečo si nepýta tie peniaze, váš odhad, a ak nie vy, tak ja ho v tejto veci odinterpelujem, pretože 100-200 mil. eur je celkom slušný peniaz aj, aj na túto dobu. A druhá otázka alebo konštatovanie je, že za mnou pôjde tých mantier teraz veľa, a ja mám jednu výčitku voči pravicovým politikom, že niekedy nevedia zjednodušiť ten svoj komunikát do tej mantry, ktorá by sa dala postaviť proti mantre zlej privatizácie, rozkrádačom národa a podobne, pretože národ je potom iba a len klamaný.
Vetrák, Milan, poslanec NR SR (2021-05-11):
Ďakujem pekne za slovo. Pán poslanec, ono keby sa asi išlo do podstaty veci, čo, samozrejme, je vždy namieste, tak... a nedávno sme tu mali iný problém, ktorý je dlhotrvajúci a ktorý súvisí s tým, že povedzme ľudia, ktorým boli obmedzené vlastnícke práva, dostávajú náhradu len za zriadenie vecného bremena, a nie aj za samotné obmedzenie vlastníckeho práva, a nakoniec keby sme išli k podstate veci a budeme to riešiť, tak zistíme, že sú to také veľké finančné náklady, že treba premyslieť, že akým spôsobom kedy a ako v čase to rozložiť. Asi aj tuná, keby sme išli do podstaty veci, tak zistíme, že tým, že sa to dlhodobo neriešilo, a predchádzajúce vlády na to postupne nevyčleňovali financie, lebo áno, keď sa dáva samosprávam, malo by sa dať aj peniaze na to, aby to mala z čoho plniť, tak keď sa dostaneme k podstate veci, tak by sme zistili, že asi tiež na to nie sú peniaze. Čiže svojím spôsobom taká tá urgentná záležitosť sa dá vyriešiť aj tým, že si zváži samotná obec, či v nejakom menšom rozsahu na to peniaze má, nemá, a zhostí sa toho, že bude financovať aj do majetku, ktoré, ktorý nie je vysporiadaný, ale povedzme tam hrozí nejaké poškodenie zdravia, života tých ľudí obyvateľov obce. No a ešte taká skôr technická poznámka, že je možné, že niektorá časť toho pozmeňováku bude aj prijateľná povedzme pre samotných predkladateľov a iné zase nie, tak otázka je, či teda máme hlasovať o tom pozmeňujúcom návrhu ako o celku, alebo, toto ste nejako nespresňovali, čiže z toho vychádzam alebo o jednotlivých bodoch samostatne. Ďakujem pekne.
Paška, Pavol, predseda NR SR (2012-10-25):
(Hlasovanie.) 140 prítomných, 61 za, 78 proti, 1 sa zdržal. Návrh sme neschválili.
Grendel, Gábor, podpredseda NR SR (2023-01-26):
Tri faktické poznámky na vaše vystúpenie, pán poslanec. Ako prvý pán poslanec Miroslav Suja.
Kollár, Boris, predseda NR SR (2023-06-22):
Pardon, ospravedlňujem sa. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Vyhlasujem rozpravu za skončenú a teda pristúpime k hlasovaniu o návrhu ako celku. Pán spoločný spravodajca, prosím, uveďte odporúčanie gestorského výboru.
Nachtmannová, Oľga, poslankyňa NR SR (2016-10-20):
Vážený pán podpredseda, vážené panie poslankyne, páni poslanci, dovoľte, aby som vás informovala o prerokovaní uvedeného návrhu zákona vo výboroch Národnej rady. Národná rada uznesením č. 168 zo 7. septembra 2016 pridelila návrh zákona na prerokovanie ústavnoprávnemu výboru, a to aj ako gestorskému výboru a určila lehoty na prerokovanie návrhu zákona vo výbore. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona ústavnoprávny výbor prerokoval a odporúčal ho Národnej rade schváliť. Z uznesenia ústavnoprávneho výboru vyplýva 14 pozmeňujúcich návrhov. Gestorský výbor odporúča hlasovať o nich spoločne s návrhom schváliť. Gestorský výbor zároveň odporúča Národnej rade uvedený návrh zákona schváliť aj ako celok, a to v znení pozmeňujúcich a doplňujúcich návrhov uvedených v správe. Správa výboru o prerokovaní návrhu zákona (tlač 176a) bola schválená uznesením ústavnoprávneho výboru č. 83 z 11. októbra 2016. Týmto uznesením ma výbor ako spravodajkyňu poveril, aby som na schôdzi Národnej rady informovala o výsledku rokovania výborov a pri rokovaní o návrhu zákona predkladala návrhy v zmysle príslušných ustanovení zákona o rokovacom poriadku Národnej rady. Pán podpredseda, otvorte, prosím, rozpravu.
Nicholsonová, Lucia, poslankyňa NR SR (2014-11-10):
Ďakujem veľmi pekne. Ja chcem len upozorniť, že neviem ako vám, kolegovia, ale mne teda píšu celkom výdatne ľudia cez sociálne siete, že skutočne nefunguje, neustále padá ten server. A čím teda búrlivejší prejav, tým viacej padá. Asi to s tým nesúvisí, ale teda ľudia si to tak vysvetľujú. Bolo by podľa mňa načim, aby buď Kancelária Národnej rady k tomu zaujala nejaké stanovisko a teda vydala nejakú správu, čím upokojí ľudí, alebo aby zjednala nápravu, pretože ľudia si to vysvetľujú ako cenzúru.
Grendel, Gábor, podpredseda NR SR (2023-05-05):
Vyhlasujem rozpravu za skončenú a teraz v záverečnom slove vystúpi teda pán poslanec Miloš Svrček.
Dostál, Ondrej, poslanec NR SR (2018-05-22):
V rozprave k uvedenému návrhu zákona vystúpilo spolu sedem poslancov. Nebol podaný žiadny procedurálny návrh a pán predsedajúci, dajte, prosím, hlasovať o tom, že Národná rada prerokuje návrh ústavného zákona v druhom čítaní.
Blanár, Juraj, podpredseda NR SR (2022-06-23):
Pán poslanec Ďurica s faktickou poznámkou.
Kadúc, Miroslav, poslanec NR SR (2015-10-01):
Ďakujem. Pán poslanec Osuský, mňa ak pamäť neklame, tak ja som to ako prvý, ja som to predkladal, aby to bolo en bloc, aby to nemalo výnimky. A potom z diskusie vyplynula aj z toho, čo som komunikoval so ZMOS-om aj s niektorými obcami, tak som dospel k záveru, že tá spravodlivosť je minimálne v dvoch rovinách, voči tým ľuďom, ktorí objektívne nemôžu, nemôžu starať alebo nemôžu plniť túto povinnosť, a tá druhá spravodlivosť podľa mňa musí byť aj voči obciam, lebo dnes tá situácia, ak sa pozrieme na podielové dane a systém rozdeľovania daní, naozaj častokrát nedáva možnosť, aby tie obce sa o tie chodníky starali. No ale preto som spravil isté výnimky za účelom tej spravodlivosti, zároveň za účelom toho, že tolerujeme nejaký stav, a radikálne rezy častokrát nebývajú úplne dobré a môžu spôsobiť možno viacej škody ako osohu, zároveň predstava podania na Ústavný súd, ktorý, ktorý nemá, nemá lehoty, a v tom zložení, v akom je teraz, aj systéme jeho kreácie, nerád by som sa spoliehal na Ústavný súd o tom, že rozhodne teda tak, ako navrhovateľ žiada, poviem to, poviem to tak. Čiže preto som zvolil tento model, ktorý sa mi javí pre túto chvíľu najspravodlivejší voči všetkým, tak voči tým ľuďom, ktorí, opakujem, nemôžu objektívne zabezpečiť to, aby si splnili povinnosť, a spravodlivo aj voči, aj voči obciam, ktoré budú mať túto povinnosť, prevezmú voči tým ľuďom, ktorí práve to nemôžu vykonávať. Čiže je to kombinácia, taký mix, také pragmatické riešenie aktuálneho stavu a to je všetko.
Laurenčík, Milan, podpredseda NR SR (2021-06-17):
Prepáčte, pán poslanec. Páni poslanci, pani poslankyne, trochu kľud v sále! Ďakujem.
Danko, Andrej, podpredseda NR SR (2024-02-09):
Keďže vystúpili všetci prihlásení, vyhlasujem všeobecnú rozpravu za skončenú. Chce k rozprave zaujať stanovisko pán navrhovateľ? Nech sa páči, pán minister.
Tomčo, Štefan, poslanec NR SR (2011-05-17):
Pán predsedajúci, v druhom čítaní sme rozhodli o pripomienkach pána prezidenta republiky, sme v treťom čítaní , prosím, otvorte rozpravu.
Danko, Andrej, podpredseda NR SR (2024-06-21):
Poslanec Šipoš, pripraví sa poslankyňa Kolíková.
Danko, Andrej, predseda NR SR (2017-05-16):
Ďakujem, pani poslankyňa. Pán poslanec Kollár, pripraví sa pán poslanec Budaj. (Reakcie z pléna.) Ospravedlňujem sa. Sú dve faktické poznámky. Uzatváram možnosť prihlásenia sa s faktickými poznámkami. Pán poslanec Viskupič a pani poslankyňa Kiššová. Nech sa páči, pán poslanec Viskupič.
Brixi, Otto, poslanec NR SR (2012-07-03):
Ďakujem pekne, pani predsedajúca. Pani kolegyňa Jurinová, o čistote a dobrom zámere vášho návrhu vôbec nepochybujem, ale poprosím vás o zodpovedanie takej malej technickej otázky. A teda ako je možné uviesť konečnú cenu pri poskytovateľovi služby, ktorého cenové plnenie sa viaže na pohyby spotových komodít na trhu, ako je tomu v prípade palivových a iných energetických poplatkoch pri cestovných zájazdoch? Ďakujem.
Žiga, Peter, podpredseda NR SR (2024-01-12):
Ďakujem, pán poslanec. Na vaše vystúpenie evidujem jednu faktickú poznámku. Pán poslanec Krátky.
J. Šimko, poslanec: (2007-09-13):
Myslím si, že ide v tomto zákone o príkry rozpor s celkovou koncepciou prechodu verejnej správy, ku ktorej, predpokladám, že sa hlásia všetky politické strany. Veď ozaj, ak to rozšírime aj na iné oblasti a budeme tu prichádzať aj s inými návrhmi zákonov, tak ozaj môžeme hovoriť o tom, že sa vraciame znova k centralizácii verejnej správy. Hoci zdá sa to také nevinné, že tu treba len stanovisko ministerstva, ale myslím si, že je to ozaj zásah do rozhodovania samosprávy a treba, aby sme si uvedomili, že predsa samosprávy miest, obcí a VÚC najlepšie vedia, či treba zrušiť alebo zlúčiť osvetové zariadenia alebo či treba uskutočniť prevod zriaďovateľskej alebo zakladateľskej funkcie na iného zriaďovateľa. No a ďalej si treba uvedomiť, že najlepším kontrolórom v rozhodovaní samosprávy je predsa volič. Ďakujem.
Kolesík, Andrej, poslanec NR SR (2010-07-09):
Ďakujem, pán predseda. Na tajné hlasovanie o návrhu na voľbu predsedu Národnej rady Slovenskej republiky pre vzdelanie, vedu, mládež a šport bolo vydaných a poslanci si osobne prevzali 144 hlasovacích lístkov, teda na voľbe bolo prítomných 144 poslancov. Po vykonaní tajného hlasovania overovatelia spočítali hlasy a zistili, že v tajnom hlasovaní o návrhu na voľbu predsedu Výboru Národnej rady Slovenskej republiky pre vzdelanie, vedu, mládež a šport všetci poslanci odovzdali hlasovacie lístky. Zo 144 odovzdaných hlasovacích lístkov, bolo nula neplatných. Zo 144 platných hlasovacích lístkov overovatelia zistili, že za Dušana Čaploviča hlasovalo za 125 poslancov, proti bolo 11 poslancov a zdržalo sa 8 poslancov. Podľa § 15 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie podpredsedu výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre vzdelávanie, vedu, mládež a šport zvolený pán poslanec Dušan Čaplovič. (Potlesk.) Na tajné hlasovanie o návrhu na voľbu predsedu Osobitného kontrolného výboru Národnej rady Slovenskej republiky pre kontrolu činnosti SIS bolo vydaných a poslanci si osobne prevzali 144 hlasovacích lístkov, teda na voľbe bolo prítomných 144 poslancov. Po vykonaní tajného hlasovania overovatelia spočítali hlasy a zistili, že v tajnom hlasovaní o návrhu na voľbu predsedu Osobitného kontrolného výboru Národnej rady Slovenskej republiky pre kontrolu činnosti SIS všetci poslanci odovzdali hlasovacie lístky. Zo 144 odovzdaných hlasovacích lístkov, bolo 16 neplatných. Zo 128 platných hlasovacích lístkov overovatelia zistili, že za - Roberta Kaliňáka hlasovalo za 94 poslancov, proti bolo 26 poslancov a zdržali sa 8 poslancov, - za Rudolfa Pučíka hlasovalo 26 poslancov, proti bolo 78 poslancov a zdržalo 24 poslancov. Podľa § 15 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie predsedu výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti SIS zvolený pán poslanec Robert Kaliňák. (Potlesk.) Pán predseda, skončil som.
Pellegrini, Peter, predseda NR SR (2023-10-25):
Vážené panie poslankyne, vážení páni poslanci, keďže všetci poslanci využili, tí, ktorí chceli, právo hlasovať, vyhlasujem tajné hlasovanie za skončené. Prosím overovateľov, aby spočítali hlasy a vyhotovili zápisnicu o výsledku tajného hlasovania. Do spočítania výsledkov vyhlasujem prestávku. Ďakujem veľmi pekne. (Prestávka. Spracúvanie výsledkov tajného hlasovania.)
Marcinčin, Anton, poslanec NR SR (2011-07-12):
Ďakujem pekne. Vážené dámy, vážení páni, ja som skôr chcel vystúpiť s krátkou faktickou poznámkou, ale keďže nikto nevystúpil v rozprave, tak by nebolo ako a k čomu. Takže, dovoľte, len veľmi krátko pár bodov. To, čo sme počuli, je pomerne novým fenoménom. Už nestačí pozerať sa len na vývoj deficitu a verejného dlhu, dôležitým číslom v tomto dokumente je už aj výška príjmov verejných rozpočtov. Tridsiatimi tromi percentami sme sa dostali na úplné dno v Európskej únii, sme štátom, ktorý má najnižšie príjmy. Je to situácia nová aj kvôli tomu, že dnešná ekonomika nerastie tak, ako rástla po reformách prijatých ešte Dzurindovou vládou. Takže aj napriek tomu, ak vtedy príjmy klesali voči HDP, tým, že HDP rástlo veľmi výrazne a reálne, tak to nebolo také citeľné a, naopak, mohli reálne rásť, aj keď pomalším tempom než ekonomika, aj príjmy verejných inštitúcií. Žiaľ, v tejto situácii už nie sme a pravdepodobne tak skoro nebudeme. Ak inštitúcie si ťažko zvykajú na 41 % HDP výdavkov a znamená to bolestivé škrty, znamená to obmedzovanie investícií, obmedzovanie údržby; predstavte si, že by mali hospodáriť s príjmami na úrovni 33 % HDP. To šetrenie by muselo byť ešte omnoho výraznejšie a ešte bolestivejšie. Preto chcem poukázať na to číslo a povedať príklad z východného Slovenska. Základné školy, ktoré učia na dve smeny a ktoré už nie sú schopné pojať všetkých prvákov a odkladajú ich zápisy, pretože jednoducho, napriek tomu, že učia na dve smeny, napriek tomu, že zmenili všetky laboratóriá na triedy a napriek tomu, že v podstate zmenili všetko na triedy, aby mohli nabrať čím viac detí, tým, ako sa silné ročníky posúvajú vyššie, tak jednoducho na prvý ročník už kapacitne nestačia. Tieto základné školy, tieto obce, ich zriaďovatelia hovoria o potrebe rádovo dnes možno 7 mil. eur na jednu školu. To sú vo vyjadrení na slovenské koruny pomerne vysoké sumy, v porovnaní so 41 % HDP výdavkami sa to zdá maličkosť, ale ak dnes nemáme financie, a nechcem rozoberať kvôli čomu, kvôli komu, to teraz je v podstate bezpredmetné, lebo ide ozaj o budúcnosť, tak otázka je, ako budeme mať na takéto školy, keď naše výdavky klesnú tam, kam majú, čiže na úroveň príjmov o 8 % HDP dole. Nejedná sa pritom iba o takéto investície do budúcnosti. Jedná sa samozrejme o služby a kvalitu služieb v reálnej ekonomike. Ja chcem len upozorniť na toto jedno číslo a môžem apelovať na to pri tejto možno nie najvhodnejšie zvolenej príležitosti, aby sme začali iniciovať veľmi vážnu debatu o tom, či Slovensko chceme mať na úrovni výdavkov 30 % HDP, niekde pod Rumunskom, Bulharskom, alebo či chceme ísť niekam na úroveň Českej republiky 40 % HDP a nebodaj ešte vyššie na priemer Európskej únie. Sú to otázky, ktoré ja nechcem zodpovedať, nikto z nás na nich asi nemá odpoveď. Iba si dovoľujem apelovať na to, že sú to veľmi vážne témy, čím skôr sa o tom začneme rozprávať, čím skôr sa o tom začneme rozprávať ako šesť parlamentných strán, tým lepšie. Ďakujem vám veľmi pekne za pozornosť.
Žiga, Peter, podpredseda NR SR (2023-12-13):
Na vaše vystúpenie evidujem jedenásť faktických poznámok. Ako prvý pán poslanec Vašečka.
Fedor, Martin, poslanec NR SR (2012-09-12):
Ďakujem. Dovoľte, aby som predniesol informáciu Výboru Národnej rady pre obranu a bezpečnosť o výsledku prerokovania správy o aktuálnom stave šetrenia kauzy Gorila. Národná rada Slovenskej republiky uznesením č. 36 z 19. júna 2012 požiadala podpredsedu vlády a ministra vnútra predložiť Národnej rade Slovenskej republiky správu o aktuálnom stave šetrenia kauzy Gorila. Správu o aktuálnom stave šetrenia kauzy Gorila, tlač č. 161 pridelil predseda Národnej rady svojim rozhodnutím č. 148 z 23. júla 2012 na prerokovanie Výboru Národnej rady Slovenskej republiky pre obranu a bezpečnosť. Zároveň určil Výbor Národnej rady pre obranu a bezpečnosť, aby pripravil informáciu o výsledku prerokovania správy o aktuálnom stave šetrenia kauzy Gorila vo výbore a predložil návrh na uznesenie Národnej rady. Výbor pre obranu a bezpečnosť prerokoval správu o aktuálnom stave šetrenia Gorily na svojej 5. schôdzi 24. júla 2012, zobral ju na vedomie a odporučil Národnej rade Slovenskej republiky vziať ju rovnako na vedomie. Zároveň požiadal podpredsedu vlády a ministra vnútra o opätovné predloženie Správy o aktuálnom stave šetrenia kauzy Gorila na schôdzu Národnej rady Slovenskej republiky v mesiaci január 2013. Iné výbory o uvedenom materiáli nerokovali. Výbor Národnej rady pre obranu a bezpečnosť preto odporúča Národnej rade prijať návrh na uznesenie, ktoré je súčasťou tejto správy. Ak dovolíte, pán predseda, prečítal by som tiež návrh tohto uznesenia. Takže bol by to návrh uznesenia Národnej rady Slovenskej republiky k správe o aktuálnom stave šetrenia kauzy Gorila. Národná rada Slovenskej republiky po a) berie na vedomie správu o aktuálnom stave šetrenia kauzy Gorila, čo je tlač č. 161, b) žiada podpredsedu vlády a ministra vnútra o opätovné predloženie správy o aktuálnom stave šetrenia kauzy Gorila na schôdzu Národnej rady Slovenskej republiky v mesiaci január 2013. Zatiaľ všetko.
Šuca, Peter, poslanec NR SR (2015-03-12):
Ďakujem za slovo. Vážená pani predsedajúca, vážený podpredseda vlády, milé panie poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedenému zákona (tlač 1407). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30. apríla 2015 a gestorský výbor do 4. mája 2015. Ďakujem, pani predsedajúca, skončil som, otvorte, prosím, všeobecnú rozpravu.
Bugár, Béla, podpredseda NR SR (2011-09-09):
Ďakujem. Na vystúpenie pani poslankyne s faktickou poznámkou pán poslanec Ondruš ako jediný. Končím možnosť sa prihlásiť do faktických. Pán poslanec, máte slovo.
Tittel, Dušan, poslanec NR SR (2023-10-25):
Sľubujem. (Potlesk.)
Laurenčík, Milan, podpredseda NR SR (2021-04-30):
Ďakujem. Po pani ministerke Kolíkovej vystúpi ďalšia pani ministerka, pani ministerka kultúry Natália Milanová. Nech sa páči, máte slovo.
Dostál, Ondrej, poslanec NR SR (2017-09-07):
Pani poslankyňa Blahová, je len výrečné, že počas tvojho vecného a faktami nabitého vystúpenia tu pán minister Richter nebol. Naďalej sa bude môcť tváriť, že sme žiadne fakty neuviedli, že len hystericky a konfrontačne tu niečo robíme. Ale teda verím, že aspoň niekde v zákulisí, kde teraz sedí alebo stojí nerád, tak si to vypočul, ale nepochybne sa naďalej bude tváriť, že nič sme nepovedali miesto toho, aby vecne zareagoval na vecne vyslovené výhrady. Ďakujem.
Matovič, Igor, poslanec NR SR (2017-03-21):
Kolega Bublavý, ak máš pocit, že niekedy niekde bol nejaký inzerát uverejnený, tak ja som to iba tak spočítal letmo, 4 mil. rozličných inzerátov za 20 rokov existencie firmy regionPRESS bolo doteraz uverejnených a 7 rokov alebo 8 rokov ja v tej firme nepôsobím a vôbec nemám žiadny dosah. Ak takú informáciu máš, daj mi to vedieť, ja som zavádzal pravidlá napríklad, že sa tam neobjavil nikdy žiaden inzerát na audiotext alebo bordel a podobne. Takže akože bez problémov ten tip mi daj, ja odkážem do redakcie alebo ty to odkáž, prosím ťa. Určite nič takéto my propagovať tam by sme nechceli. Kolega Poliačik, trošku to povedal Jozef Viskupič, bolo to vo volebnú noc, moje prvé vyjadrenie na výsledky volieb, a to neboli definitívne, to bolo niekedy možno o 23.00 hod., v noci bolo to, že vyzerá to, že máme fašistov v parlamente. Bol som prvý z politikov v parlamente, ktorý fašistov nazval fašistami, takže nezobudil som sa dnes. A je mi to ľúto. Áno, ale priznávam, že mal som niekedy tie, ale ja som hovoril také ako kebyže výčitky, že, že či im náhodou nekrivdím, či nie sú iba tak trošku zblúdilí. To, čo včera predviedli s tým postihnutým deckom a s tými symbolmi, ma utvrdilo v tom, že skončila politická korektnosť voči tejto strane. A naozaj poprosím všetkých, sú to fašisti, sú to neonacisti, hovorme im pravým menom. Lebo pevne verím, že na Slovensku nenájdu potom ľudia alebo nenájde sa, nenájdu sa ďalší ľudia, ktorí by chceli dobrovoľne s vedomím voliť túto stranu, keď budú vedieť, že vlastne volia ľudí, ktorí posielali druhých ľudí do plynu. Poďme touto cestou. Prosím vás, prestaňte v ich prípade používať nejaké korektné názvy, pán Kotleba sem, Kotleba tam, kotlebovci, ĽSNS. Prd makový! Sú to fašisti a neonacisti. A potom ešte kolega Bublavý. Hovoril si, že som urazil tisícky ľudí v SMER-e, ktorí si vážia SNP. Nie, nie, ja som upozornil, že vy to zneužívate.
Šimečka, Michal, podpredseda NR SR (2024-01-12):
Ďakujem veľmi pekne. Na vaše vystúpenie je jedenásť faktických poznámok. Ale musím upozorniť kolegov, ako mi aj bolo povedané z organizačno-technického odboru, že vlastne čas už má iba klub Progresívneho Slovenska. Takže vlastne budú môcť tie faktické využiť iba poslankyne a poslanci Progresívneho Slovenska. A ako prvá pani Kalmárová.
V. Veteška, podpredseda NR SR: (2007-05-17):
(Hlasovanie.) Prítomných 138, za 57, proti 73, zdržali sa 8, nehlasovalo 0. Konštatujem, že tento bod sme neschválili.
P. Paška, predseda NR SR: (2010-05-26):
Tak ako sme včera schválili procedurálne postup pri prerokovaní programu, chcem vás informovať, že pred zhruba 40 minútami maďarské Národné zhromaždenie schválilo kontroverzný návrh zákona o dvojakom občianstve, a preto budeme pokračovať, tak ako sme sa dohodli pri schválení programu tejto 52. schôdze včera, v rokovaní o našej novelizácii zákona o štátnom občianstve. Vzhľadom na to, že zasadá vláda Slovenskej republiky, prerušujem rokovanie do 10.30 hod. a budeme pokračovať v rokovaní o návrhu potom, ako vláda ukončí svoje rokovanie o návrhu na skrátené legislatívne konanie o novelizácii zákona o štátnom občianstve. Takže vyhlasujem prestávku do 10.30 hod. Ďakujem. (Prestávka.) (Po prestávke.)
M. Číž, podpredseda NR SR: (2007-09-20):
Vážené kolegyne, kolegovia, vyčerpali sme 15-minútový limit určený na odpovede predsedu vlády. Ďakujem pekne, pán predseda vlády, za vaše vystúpenia. Takže, ak dovolíte, pokračujeme odpoveďami členov vlády na otázky poslancov podľa vyžrebovaného poradia. Prvá je otázka od poslanca Tomáša Galbavého na ministra kultúry Marka Maďariča a táto otázka znie: „Pán minister, považujete za správne, ak si ministerstvo zaplatí diskusnú reláciu vo verejnoprávnej Slovenskej televízii?“ Pán minister, máte slovo. Prosím vás, aby ste oznámili ukončenie vašej odpovede.
Kolíková, Mária, poslankyňa NR SR (2023-05-03):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Tomanová, Viera, poslankyňa NR SR (2011-07-01):
Ďakujem pekne, pán predseda. V prvom rade si dovolím poďakovať pani poslankyni Vaľovej za tento príspevok. A myslím, že jej názor je veľmi správny. Napriek tomu, že z organizačných dôvodov pre Národnú banku sa môže javiť tento krok skutočne nejakými úspornými opatreniami, treba si uvedomiť, že v porovnaní s minulým rokom došlo k medziročnému nárastu miery nezamestnanosti, či evidovanej miery nezamestnanosti alebo celkovej miery nezamestnanosti. Je to viac ako 18 000 ľudí. Pokiaľ ide o evidovanú mieru nezamestnanosti, je to nárast viac ako o 4 600 ľudí, a celkovú mieru nezamestnanosti, je to viac ako o 13 000 ľudí. Došlo k predĺženiu a zvýšeniu počtu dlhodobo nezamestnaných. Vyspelé krajiny Európy veľmi často práve v štátnej správe a verejnej správe udržujú v čase vysokej miery nezamestnanosti aj dokonca miernu prezamestnanosť, len aby ľudia zostali pracovať a aby mali zachované návyky. A v tomto prípade si myslím, že pán guvernér Národnej banky určite nájde iné šetriace opatrenie a organizačné riešenie také, aby v meste Humennom sme ten veľmi nízky počet miest pracovných, ktorý tam je, neznižovali a udržali. A dokonca možno keby sme ho ešte aj podporili. Netvrdím, že to musí byť z Národnej banky. V tejto chvíli musím povedať, že prešovský región, košický región a banskobystrický región sú regióny s najvyššou mierou nezamestnanosti. A preto, pán poslanec Matej, taktiež chcem vysloviť vám poďakovanie, že máte taký istý názor. Ďakujem za pozornosť.
Laššáková, Jana, podpredsedníčka NR SR (2013-09-24):
Ale upozorňujem vás v zmysle rokovacieho poriadku.
Laššáková Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 136 poslancov, za návrh 58, proti 63, zdržalo sa 15 poslancov. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Budeme pokračovať v hlasovaní v prvom čítaní o návrhu poslanca Alojza Hlinu na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku, tlač 684. Spravodajcom je Miroslav Kadúc, prosím ho, aby uviedol hlasovanie. Nech sa páči, pán spravodajca. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 684.)
B. Bugár, podpredseda NR SR: (2004-05-14):
(Hlasovanie.) Prítomných 129 poslancov, za 81, hlasovania sa zdržalo 47, nehlasoval 1. Konštatujem, že tieto návrhy sme schválili. Nech sa páči. K. Mitrík, poslanec: Druhý pozmeňujúci návrh predniesla pani poslankyňa Laššáková. Prosím, dajte o ňom hlasovať.
J. Valocký, poslanec: (2007-12-05):
V čl. I vládneho návrhu zákona sa vypúšťajú body 43 až 52. Ďalšie body návrhu zákona sa primerane označia. Odôvodnenie: Vzhľadom na to, že protiepidemické opatrenia a povinné očkovanie nariadené a určené Úradom verejného zdravotníctva Slovenskej republiky v súlade so zákonom č. 355/2007 Z. z. o ochrane a podpore a rozvoji verejného zdravia majú byť plne uhrádzané z prostriedkov verejného zdravotného poistenia, je nevyhnutné, aby ustanovenia o povinnom očkovaní boli naďalej uvedené v prílohe č. 2 zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti. Ďakujem.
P. Hrušovský, predseda NR SR: (2004-10-26):
Pán poslanec Galbavý, nevyrušujte pána poslanca Cupera. (Smiech.) (Hlasovanie.) 135 prítomných, 106 za, 11 proti, 17 sa zdržalo, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona o dôchodkovom sporení. Otváram rozpravu. Chcem sa opýtať, či sa chce niekto do rozpravy prihlásiť? Pán poslanec Kondrót? Nie? Pán poslanec Kondrót. Končím možnosť ďalších prihlášok do rozpravy. Nech sa páči, pán poslanec Kondrót.
Simon, Zsolt, poslanec NR SR (2014-07-02):
Áno.
Dostál, Ondrej, poslanec NR SR (2017-11-28):
A ja by som chcel doplniť pani poslankyňu, že v podobnom duchu predložila pripomienku v rámci medzirezortného pripomienkového konania aj Generálna prokuratúra, takže predpokladám, alebo teda dúfam, že pán minister sa k tomu vyjadrí. Generálna prokuratúra konkrétne zásadnou pripomienkou odporúčala prehodnotiť navrhovanú právnu úpravu, podľa ktorej, ak povinná osoba dodatočne výživné zaplatí alebo ak sa exekučným konaním vo veci plnenia vyživovacej povinnosti vymôže výživné, je povinnosťou poberateľov náhradného výživného vrátiť náhradné výživné. Generálna prokuratúra upozorňuje, že Slovenská republika je jedinou krajinou, ktorá vymáha náhradné zálohované výživné od poberateľa náhradného výživného a spravidla vo všetkých krajinách, menuje sa tam Maďarsko, Nemecko, Rakúsko, Francúzsko a Švédsko, poskytnutím náhradného výživného prechádza právo na výživné na štát, ktorý ho vymáha, a to napriek tomu, že vymožiteľnosť je nízka. Takže zaujímalo by ma, že ako sa k tomu stavia pán minister, lebo som si vedomý, že ministerstvo odmietlo túto pripomienku Generálnej prokuratúry, a, a myslím si, že je to aj téma, ktorá by si zaslúžila aj verejnú diskusiu.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 140 poslancov, za 74, proti 10, zdržalo sa 56. Uvedený návrh sme schválili. Nasleduje hlasovanie v prvom čítaní o návrhu poslancov Vetráka a Libu na vydanie zákona, ktorým sa mení a dopĺňa stavebný zákon, tlač 1186, bod 43 schváleného programu. Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Zite Pleštinskej, aby hlasovanie uviedla. Nech sa páči, pani poslankyňa, máte slovo. [Hlasovanie o návrhu poslancov Národnej rady Slovenskej republiky Milana Vetráka a Petra Libu na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony , tlač 1186.]
Paška, Pavol, predseda NR SR (2014-07-10):
Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy, kde sa hlási jeden pán poslanec, pán poslanec Kolesík.
Grendel, Gábor, podpredseda NR SR (2020-06-04):
Ďakujem za slovo. Pán poslanec, som trochu zmätený z vašej argumentácie. Na jednej strane nám vyčítate, že tá novela je šitá na Daniela Lipšica. (Ruch v sále.) Nehovorím, len vy osobne, ale celkovo vaša strana. A na druhej strane nám vyčítate, že vládna moc bude môcť bez dôvodu odvolať generálneho prokurátora. Ak by váš tábor namietal jedno, chápal by som. Ak by váš tábor namietal to druhé, aj to by som chápal. Ale oboje trochu postrádajú zdravý sedliacky rozum, pretože vy aj s kolegami nás presviedčate, že najprv si ideme zvoliť Daniela Lipšica a potom ho nehorázne bez dôvodu odpálime. (Smiech v sále.) Začínam sa v tom fakt strácať. Tak ste na strane Lipšica, alebo nie ste na strane Lipšica?
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 131 poslancov, za 82, proti 13, zdržalo sa 36. Konštatujem, že sme schválili vládny návrh zákona o Komore geodetov a kartografov. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení (tlač 760), bod 8 schváleného programu. Dávam slovo pánovi spravodajcovi, ktorého určil navrhnutý gestorský výbor pre sociálne veci, poslancovi Jánovi Kerekrétimu, aby hlasovanie uviedol, pán poslanec, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 760.)
Fronc, Martin, poslanec NR SR (2013-05-29):
Pán kolega Matovič odišiel von, ale ja mu odpoviem aj tak. Však, nakoniec, slušnosť káže, aby som mu odpovedal, na všetky tri veci. Prvá vec. Za tú chybu, ktorú spomenul, ak vznikla, sa ospravedlňujem. Stalo sa to tým, že práve v tom čase som mal istú zdravotnú príhodu a už som niektoré veci možno nedotiahol. Ale chyba sa stala, ospravedlňujem sa, čo sa týka názvu ministerstva. Druhé, čo sa týka financií. Neviem, či si pán kolega Matovič prečítal aj detailnejšie dôvodovú správu, kde je jasne povedané, akým spôsobom sa budú vytvárať peniaze, koľko to bude stáť, 35 mil. eur v priebehu piatich rokov, pričom sa budú podieľať na tom jednou tretinou samospráva, dvoma tretinami zriaďovateľ. Je to nárok na štátny rozpočet a samosprávu, ale v období piatich rokov postupne rozložený na vytvorenie primárnej siete školských autobusov. Čiže to nie je ako krok, ktorý by mal naraz veľmi zaťažiť štátny rozpočet. A súčasne, aby to zaťaženie štátneho rozpočtu, samozrejme, nebolo tohto roku, je upravená aj účinnosť tohto zákona, to znamená, platila by až od nového fiškálneho roku, teda od 1. januára 2014. Čiže to je k tej druhej poznámke. A tretia poznámka. Musím povedať, že pán kolega Matovič si asi nepozrel dobre programové vyhlásenie vlády, lebo na moju žiadosť a žiadosť Kresťanskodemokratického hnutia sme presadili do programového vyhlásenia vlády zriadenie systému školských autobusov. Čiže nebol dôvod, aby som to v tej chvíli predkladal ja ako poslanec, bola to súčasť programového vyhlásenia vlády. Za to, že tá vláda sa veľmi rýchlo rozpadla a skončila tak, ako skončila, a nestihla to urobiť, by si mohol trošku nasypať popol na hlavu aj kolega Matovič. Ďakujem pekne.
Jurinová, Erika, podpredsedníčka NR SR (2014-06-26):
Chce sa k rozprave... Nechce sa k rozprave vyjadriť pán spravodajca. To znamená, prerušujeme rokovanie o tomto bode programu a budeme o chvíľu pokračovať hlasovaním. Zatiaľ teda vyhlasujem krátku prestávku. (Krátka prestávka.) (Po prestávke.)
Grausová, Natália, poslankyňa NR SR (2020-02-21):
Ďakujem, pán kolega Stanko Drobný, veľmi pekne si to povedal. No ja som zhrozená tým prípadom z Veľkej Británie, to je, teraz to počujem, to je niečo katastrofálne, a keď to príde k nám, tak to bude naozaj sodoma, gomora. Naozaj treba Istanbulský dohovor a vôbec gender ideológia je ideológia, je to fana..., terorist..., je to teror zo strany LGBTI ideológie, je to teror zo strany špičiek Európskej únie. A my sa musíme tomuto teroru, my sa musíme brániť, takže naozaj súhlasím s tebou, zastavme zlo z Istanbulu. Ďakujem.